Aḥric amezwaru d win n tmedyazt taqbaylit tatrart, deg-s ad nemmeslay ɣaf tsekla tatrart, d wamek i yella ledqic-is di tmetti taqbaylit, syin ɣur-s ad nemmeslay ɣaf tmedyazt tatrart, acku tazrawt- nneɣ d ttin id yewwin ɣaf tmedyazt tatrart, ad nwali dacu n wudem- yas fkan imedyazen atraren aka am Sadi Kaci, a neɛreḍ deg uhric- agi ad nwali dacu tulmisin i tesɛa tmedyazt tatrart, d isental i ɣef -id -ttawi tmedyazt –agi ladɣa asentel n tayri n tmeṭṭut, imi asentel agi yeṭṭef amdiq muqqren di tmedyazt tatrart, a neɛred ad nesbgen tugna is yefka umdyaz atrar Sadi Kaci, ɣar tagara ad nwali dacu n wazal i tesɛa tmeṭṭut di tmedyazt taqbaylit tatrart ,d kra n yimyura d yimedyazen is yefkan azal i tmeṭṭut.